**SINTEZA**

obiecțiilor și propunerilor (recomandărilor) la proiectul hotărârii Guvernului cu privire la schimbul de terenuri în scopul extinderii sistemului de alimentare cu apă a mun. Cahul, (număr unic 386/MM/2024)

|  |  |  |
| --- | --- | --- |
| **Participantul la avizare (expertizare)/ consultare publică** | **Conținutul obiecției/****propunerii (recomandării)** | **Argumentarea****autorului proiectului** |
| **1. Agenția Proprietății Publice***Aviz nr. 03-04-3188 din 14.05.2024* | **I. Obiecțiile**  |  |
| Lipsă de obiecții | Se acceptă. |
| **II. Propunerile (recomandările)** |  |
|  În limita competenților funcționale, comunică despre lipsa obiecțiilor.Adițional, având în vedere că proiectul prevede concomitent cu schimbul de terenuri și modificarea categoriei de destinației a terenului cu nr. cadastral 17192050013 (care urmează a fi transmis în proprietatea statului), comunicăm despre necesitatea avizării proiectului de hotărâre de către Ministerul Agriculturii și Industriei Alimentare, în conformitate cu prevederile pct.28 din Regulamentului cu privire la modul de transmitere, schimbare a destinației și schimb de terenuri, aprobat prin Hotărârea Guvernului nr. 1170/2016. | Se acceptă.Proiectul va fi prezentat spre avizare Ministerului Agriculturii și Industriei Alimentare, în cadrul procedurii de avizare repetată |
| **2. Ministerul Infrastructurii Dezvoltării Regionale***Aviz nr. 19-2685 din 17.05.2024* | **I. Obiecțiile**  |  |
| Lipsă de obiecții | Se acceptă. |
| **II. Propunerile (recomandările)** |  |
|  În limita competențelor funcționale, comunică lipsa de obiecții și propuneri. | Se acceptă.  |
| **3. Agenția Geodezie, Cartografie și Cadastru***Aviz nr. 36/01-05/647 din 21.05.2024* | **I. Obiecțiile** |  |
| Lipsă de obiecții | Se acceptă. |
| **II. Propunerile (recomandările)** |  |
| În limita competenților funcționale atribuite comunică lipsa de obiecții și propuneri. | Se acceptă. |
| **4. Ministerul Dezvoltării Economice și Digitalizării al Republicii Moldova** *Aviz nr. 12-1556 din 21.05.2024* | **I. Obiecțiile**  |  |
| Lipsă de obiecții | Se acceptă. |
| **II. Propunerile (recomandările)** |  |
| În limita competențelor funcționale, susținem de principiu proiectul cu următoarea propunere.Ținând cont de faptul că, terenul cu nr. cadastral 17192010166 urmează a fi transmis în proprietatea unității administrativ-teritoriale Cahul, proiectul de hotărâre se va completa cu un punct nou, și anume modificarea Anexei nr. 3 din Hotărârea Guvernului nr. 161/2019 cu privire la aprobarea listei terenurilor proprietate publică a statului din administrarea Agenției Proprietății Publice, prin excluderea poziției. nr. 4535. Urmare, în pct. 5 numărul „4535” se va substitui cu numărul „4537”. | Avînd în vedere că, la poziția nr. 4535 din anexa nr. 3 la Hotărârea Guvernului nr. 161/2019 se păstrează atât destinația terenului, adresa, suprafața, cât și administratorul/ gestionarul terenului, poziția nr. 4535 urmează a fi modificată doar la nr. cadastral al terenului. |
| **5. Ministerul Finanțelor***Aviz nr. 07/5-03/154/811 din 22.05.2024* | **I. Obiecțiile**  |  |
| Lipsă de obiecții | Se acceptă. |
| **II. Propunerile (recomandările)** |  |
|  În limita domeniilor de competență, comunică. Potrivit datelor din Registrul bunurilor imobile, se atenționează că, numerele cadastrale a terenurilor care urmează a fi transmise diferă de numerele cadastrale menționate în proiect. Astfel, sintagma „17192050013” se va substitui cu sintagma „1719205013”, iar sintagma ”17192010166” cu sintagma „1719201166” pe tot parcursul proiectului de hotărâre și Notei informative. | Potrivit pct. 2 al Structurii numărului cadastral, Anexa nr. 1 la Regulamentul cu privire la modul efectuării înregistrării primare masive, aprobat prin Hotărârea Guvernului nr. 1030/1998, numerele cadastrale ale terenurilor care conţin zero înaintea ultimei cifre se consideră echivalente cu numerele cadastrale în care acestea lipsesc. Astfel, numerele cadastrale ale terenurilor menționate în proiectul hotărârii sunt reprezentate consecutiv după cum sunt expuse în anexa nr. 3 la Hotărârea Guvernului nr. 161/2019. |
| **6. Ministerul Justiției***Aviz nr. 04/2-4763 din 22.05.2024* | **I. Obiecțiile**  |  |
| Lipsă de obiecții | Se acceptă. |
| **II. Propunerile (recomandările)** |  |
|  Sub aspectul intenției de reglementare, potrivit notei informative, scopul proiectului este schimbul terenului din categoria teren fond silvic cu suprafața de 0,7 ha (nr. cadastral 17192010166) proprietatea publică a statului, administrarea Ministerului Mediului/ Agenția „Moldsilva”, gestiunea Î. S. „Întreprinderea pentru Silvicultură Silva-Sud Cahul”, amplasat în extravilanul sat. Cotihana, mun. Cahul cu terenul din categoria de terenuri destinate ocrotirii naturii, ocrotirii sănătății, activități recreative, de valoare istorico-culturală, zonelor suburbane și ale zonelor verzi cu suprafața de 0,7 ha (numărul cadastral 17192050013) proprietate a unitățiiadministrativ-teritoriale a municipiului Cahul. Aferent rigorilor de tehnică legislativă, se vor reține următoarele:Recomandăm a revizui și reformula conținutul **pct. 1** ținând cont de terminologia stabilită de *Clasificatorul terenurilor după categoria de destinație și folosință, aprobată prin Ordinul directorului Agenției Relații Funciare și Cadastru nr. 17/2021*. Totodată, sugerăm a exclude textul „de nivel I –”, deoarece are caracter excedent contextului.Adițional, se va revizui conținutul **pct. 3** din proiect în contextul în care potrivit informațiilor reflectate la pct. 2 din Nota informativă aferentă proiectului, valoarea de piață pentru ambele bunuri, conform rapoartelor de evaluare, este de 55 200 lei. În temeiul acestora constatăm că, nu necesită a fi compensate careva pierderi financiare. | Se acceptă. S-a rectificat pct. 1 din proiect..Se acceptă. S-a exclus.Se acceptă. S-a modificat pct. 3 din proiect. |
| **7. Centrul Național Anticorupție** *Aviz nr. 06/2/8257 din 22.05.2024* | **I. Obiecțiile**  |  |
| Lipsă de obiecții | Se acceptă. |
| **II. Propunerile (recomandările)** |  |
|  Potrivit art.25 alin. (1) al Legii integrității nr.82/2017, eficiența cultivării climatului de integritate instituțională și profesională este supusă verificărilor din partea conducătorilor entităților publice, a autorităților anticorupție, a societății civile și mass mediei. În acest sens, în conformitate cu prevederile art.25 alin.(3) lit. a), art.28 alin.(4) al Legii prenotate, expertiza anticorupție, în calitate de măsură de control al integrității în sectorul public, se va efectua doar asupra proiectului definitivat în baza propunerilor și obiecțiilor expuse în procesul de avizare și/sau de consultare a părților interesate. Proiectul propus pentru expertiza anticorupție, nu este însoțit de avizele instituțiilor implicate în procesul de avizare/sinteza recomandărilor recepționate în cadrul consultării publice, fapt ce presupune că ulterior redacția proiectului poate suferi modificări și completări. Urmare celor expuse, solicităm respectuos expedierea în adresa Centrului Național Anticorupție a proiectului definitivat, pentru efectuarea expertizei anticorupție.  | Se acceptă.Proiectul definitivat se transmite spre expertizare anticorupție. |

**Ministru Sergiu LAZARENCU**